《题胡京孺三缄斋》
明代·胡应麟

玉麈挥仍置，金人戒不忘。谭宁空稷下，辩已诎华阳。

塞兑遵玄圣，冥心对上皇。白圭晨起诵，三复意何长。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。